als_Latn dik_Latn sag_Latn
“Washington Post”: Arsyet e tensioneve në Ballkan
27/06/2017
27/06/2017
Mbi 25 vite pas rënies së komunizmit, vendet e Ballkanit Perëndimor janë shndërruar në gjysmë demokraci, ndërsa rajoni është i munduar nga tensionet etnike, fetare e nacionaliste.
Gazetarja e medias prestigjioze amerikane, Ingrid Bego rendit arsyet kryesore që - sipas saj, - shpjegojnë krizat politike në këto vende. Mungesa e një rivaliteti të shëndetshëm politik në shumë prej këtyre vendeve është shkaku i parë sipas gazetares.
Sipas saj, kjo ka çuar drejt regjimeve njëpartiake dhe politikave klienteliste. Ai që duket si një përkushtim i madh ndaj BE-së ka rezultuar më shumë si një angazhim sipërfaqësor, duke mos u përkthyer në veprime të vendosura për përmirësimin e sundimit të ligjit dhe fuqizimin e institucioneve.
Ndërhyrja e Rusisë në vendet me shumicë sllave, gjatë viteve të fundit, është sipas “Ëashigton Post” kontribuesi i dytë i tensioneve në rajon. Media përmend komplotin e një grupi nacionalistësh rusë për vrasjen e ish-kryeministrit të Malit të Zi, Milo Gjukanoviç.
Ndërsa këtë vit, Rusia akuzoi Shqipërinë, NATO-n dhe BE-në se po përpiqeshin të krijonin një qeveri proshqiptare në Maqedoni, në një kohë që vet mbështeste udhëheqësit nacionalistë prorusë në Ballkan.
Investimet e mëdha të Rusisë dhe përhapja e teorive konspirative kunder BE-së e bëjnë rajonin një fushëbetejë për ndikime politike nga Lindja. “A mundet BE-ja të negociojë demokracinë në rajon?”, është pyetja që ngre gazetarja.
Sipas saj, pjesa më e madhe e rajonit, ndër të cilat edhe Shqipëria, nuk po shënojnë shumë progres drejt anëtarësimit, e nëse blloku do të kërkojë ndryshime rrënjësore e të rëndësishme në këmbim të anëtarësimit, Moska mund të lobojë kundër axhendës ekspansioniste të Europës duke ofruar një vizion alternativ.
Ndërkohë, nëse BE-ja do të përshpejtojë bisedimet, kjo mund të çojë drejt një stabiliteti afatshkurtër në rajon, por do të minonte reformat demokratike, duke përhapur edhe ndjenjat kundër BE-së.
/ Top Channel
MË TË LEXUARAT
- Mercedesi prezanton SUV-in e ri (Foto)
- Tallet me VIP-at, për t’u bërë VIP - FOTO
- Humbje pa pasoja, e mbyllim të tretët
- Berlusconi, dhuratë Putinit për 65-vjetorin
- Ish-presidenti i PE: Katalunja nuk është Kosovë
- Rama: Zgjerimi jo “fair”. Ne i bëmë detyrat, nuk i dihet kurrë me BE-në
- Një “engjëll” në Troia të Portugalisë
- Kim u mërzit për fotot me bikini të Meksikës
- Kërkonte seks në këmbim të karrierës
- Cana, sot lamtumira surprizë nga futbolli i luajtur
als_Latn unk unk als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn sot_Latn als_Latn als_Latn als_Latn als_Latn als_Latn als_Latn als_Latn als_Latn als_Latn